3 หุ้นอิเล็กทรอนิกส์วิ่งต่อ! เก็งงบ Q3 โตแกร่ง ยอดขาย-กำไร Fx เพิ่ม
3 หุ้นอิเล็กทรอนิกส์วิ่งต่อ! คาดนักลงทุนเข้าซื้อเก็งกำไร หลังแนวโน้มงบไตรมาส 3/65 โตแกร่ง โบรกประเมินยอดขาย-กำไรอัตราแลกเปลี่ยนเพิ่ม
3 หุ้นอิเล็กทรอนิกส์วิ่งต่อ! คาดนักลงทุนเข้าซื้อเก็งกำไร หลังแนวโน้มงบไตรมาส 3/65 โตแกร่ง โบรกประเมินยอดขาย-กำไรอัตราแลกเปลี่ยนเพิ่ม
5 ต.ค. 2565

ผู้สื่อข่าวรายงานว่า วันนี้ (5 ต.ค.65) ล่าสุด ณ เวลา 10:08 น. ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA อยู่ที่ระดับ 39.25 บาท บวก 2.25 บาท หรือ 6.08% สูงสุดที่ระดับ 39.75 บาท ต่ำสุดที่ระดับ 38.75 บาท ด้วยมูลค่าซื้อขาย 124.20 ล้านบาท
ราคาหุ้น บริษัท อาปิโก ไฮเทค จำกัด (มหาชน) หรือ AH อยู่ที่ระดับ 28.75 บาท บวก 1 บาท หรือ 3.60% สูงสุดที่ระดับ 29 บาท ต่ำสุดที่ระดับ 28.50 บาท ด้วยมูลค่าซื้อขาย 10.09 ล้านบาท
ขณะเดียวกันราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE อยู่ที่ระดับ 44 บาท บวก 1.25 บาท หรือ 2.92% สูงสุดที่ระดับ 44.50 บาท ต่ำสุดที่ระดับ 43.75 บาท ด้วยมูลค่าซื้อขาย 152.91 ล้านบาท
ทั้งนี้บล.เมย์แบงก์ (ประเทศไทย) ระบุในบทวิเคราะห์ มองแนวโน้มไตรมาส 3/65 กําไรของ AH จะเด่นต่อ แรงหนุนยอดขายที่เติบโตสูง ถ้าหากรวมกําไรอัตราแลกเปลี่ยนจะทำสถิติสูงสุดใหม่ ปรับประมาณการยอดขายและกําไรปกติปี 65 ขึ้น 1% / 6% ประเมินยอดขาย 26,475 ล้านบาท โต 30% และ มีกําไรปกติ 1,317 ล้านบาท โต 66% ส่วนราคาหุ้นปัจจุบันมี Valuation ที่ถูก ซื้อขาย P/E ปี 2565 ที่ต่ำ 7.5 เท่า P/BV ที่ 1.0 เท่า และอัตราเงินปันผลตอบแทน 4.8% เปลี่ยนไปใช้ราคาเป้าหมายปี 66 ได้เท่ากับ 35 บาท (เพิ่มจาก 30 บาท) บนฐาน P/E ที่ 9 เท่า ให้ส่วนลดจากค่าเฉลี่ย Forward P/E ที่ 10 ปี ซึ่งเท่ากับ 9.8 เท่าจากกําไรในอดีตมีความผันผวน คงแนะนํา “ซื้อ”
ส่วนบล.เคจีไอ (ประเทศไทย) ระบุในบทวิเคราะห์ คาดแนวโน้มกำไร KCE จะเร่งตัวขึ้นในครึ่งหลังปี 65 จากปัจจัยเฉพาะตัว ทั้งนี้คาดว่ากำไรจากธุรกิจหลักของ KCE ในไตรมาส 3/65 จะอยู่ที่ 661 ล้านบาท เพิ่มขึ้น 10% เมื่อเทียบจากปีก่อน และ 10% เมื่อเทียบจากไตรมาสก่อน จากการเพิ่มขึ้นของทั้งยอดขายและอัตราไรขั้นต้น
อย่างไรก็ดีถึงแม้ว่า KCE จะเกาะตามกระแสโลก (EVS) ได้ในระยะยาว แต่ความกังวลเกี่ยวกับภาวะเศรษฐกิจโดยเฉพาะในยุโรป อาจจะกดดันแนวโน้มในระยะสั้น ดังนั้นจึงประลดประมาณการกำไร และ de-rate PER เพื่อสะท้อนความเสี่ยงดังกล่าว ปรับลดคำแนะนำจาก “ซื้อ” เป็น “ถือ” และปรับลดราคาหมายปี 66 จาก 66 บาท เป็น 47 บาท อิงจาก PER ที่ 22 เท่า
 